הדרבי של מנצ'סטר

מאזן הדרבים בכל המסגרות(נכון ל-15 באפריל 2025)
הדרבי של מנצ'סטר הוא משחק הכדורגל בין שתי קבוצות הבכירות של העיר מנצ'סטר: מנצ'סטר יונייטד ומנצ'סטר סיטי.

דרבי זה נחשב לאחד ממשחקי הדרבי החשובים והגדולים ביותר באנגליה ובעולם. היריבות בין מנצ'סטר יונייטד למנצ'סטר סיטי משקפת לא רק את התחרות הספורטיבית, אלא גם את הפערים החברתיים והכלכליים בין חלקים שונים של העיר מנצ'סטר. בעוד שיונייטד מזוהה באופן מסורתי עם מעמד הפועלים, סיטי מקושרת יותר לפרברים האמידים של העיר.

אוהדי סיטי מחשיבים את היריבות ביניהם לבין יונייטד לגדולה ביותר. למרות זאת, אוהדי יונייטד מחשיבים את היריבות בין קבוצתם לבין ליברפול כמשמעותית יותר.

נכון ל-10 באפריל 2025, התקיימו 196 משחקי דרבי, מתוכם מנצ'סטר יונייטד ניצחה 80 משחקים, מנצ'סטר סיטי יצאה עם ידה על העליונה 61 פעמים ו-55 משחקים הסתיימו בתיקו בין הקבוצות.

היסטוריה

 הדרבי הראשון 
בתחילת דרכן הקבוצות לא נקראו בשמן הנוכחי- מנצ'סטר יונייטד נקראה ניוטון הית' והיוותה קבוצת כדורגל של עובדי הרכבת באזור, ומנצ'סטר סיטי דאז נקראה סט. מארק'ס והתחילה כמקום מפלט לגברים מובטלים על מנת שלא יתדרדרו לפשיעה ולאלכוהוליזם.

המשחק הראשון בין הקבוצות נערךק בשנת 1881 באצטדיונה של ניוטון הית', נורת' רואד, ללא יריבות משמעותית בין הקבוצות, ונגמר בתוצאה של 3-0 לזכות ניוטון הית'.

 הדרבים הזכורים ביותר 
בעונת 2011/12, מנצ'סטר סיטי הנחילה למנצ'סטר יונייטד את ההפסד הביתי הגדול ביותר בדרבי, כשניצחה אותה 6-1 באצטדיון אולד טראפורד.

בעונת 2022/23, שתי הקבוצות הציגו משחק התקפי יוצא דופן שנגמר בתוצאה הגבוהה ביותר בין הקבוצות, כשמנצ'סטר סיטי גברה 6-3 על יריבתה העירונית לאחר שלושערים של פיל פודן וארלינג האלנד.

הדרבי בו נכחו הכי הרבה אנשים התרחש ב-20 בספטמבר 1947, בו נכחו כ-78,000 איש. המשחק נערך באצטדיון מאין רוד בו שני המועדונים נהגו לשחק מאחר שאצטדיון אולד טראפורד היה בתיקונים מנזקים שנגרמו לו במלחמת העולם השנייה.

ב-3 ביוני 2023, שתי הקבוצות נפגשו לראשונה בעידן הפרמייר ליג לקרב ישיר על תואר, כששיחקו זו נגד זו בגמר גביע ההתאחדות, משחק שנגמר בתוצאה 2-1 למנצ'סטר סיטי

בין השחקנים המעוטרים ביותר בדרבים בין הקבוצות ניתן למצוא את ויין רוני, ששיחק עבור מנצ'סטר יונייטד ומחזיק בתואר מלך השערים בדרבי עם 11 שערים, וראיין גיגס, שחקנה בעבר של יונייטד ושיאן ההופעות בדרבי בין הקבוצות עם 37 הופעות במדים האדומים.

 המאה ה-21 
בעוד שמנצ'סטר יונייטד של תחילת המאה ה-21 הובילה פעמים רבות את הפרמייר ליג, כשהיא גורפת תארים כמו אליפות הליגה וזכיות בליגת האלופות, מנצ'סטר סיטי בשנים האלה לא הגיעה להישגים משמעותיים ואפילו שהתה מספר עונות בצ'מפיונשיפ, מה שהוביל לפערי רמות גדולים בין הקבוצות.

בשנת 2008 נרכשה מנצ'סטר סיטי על ידי שייח' מנסור מאבו דאבי תמורת 212 מיליון דולר, ובהשקעה של מיליארדי דולרים הפך אותה מקבוצה מדשדשת לאחת שגורפת תארים בכל עונה.

בשנים האחרונות ובעיקר לאחר הקנייה של מנצ'סטר סיטי, המשחק גורף עניין רב בקרב מיליוני צופים מכל העולם וניצב בין המשחקים הנצפים והמשודרים ביותר בעולם.

לאחר הרכישה של מנצ'סטר סיטי בשנת 2008, הצטמצמו הפערים בין הקבוצות מה שסיפק לצופי הכדורגל הופעות מותחות ומשחקים צמודים בליגה ובגביע, בהם ניתן למצוא את הניצחון 4-3 של יונייטד בשנת 2009, את הניצחון של סיטי 3-0 באולד טראפורד ב-2014 שהוביל את הקבוצה לזכייה באליפות הליגה, וכמובן את הניצחון של מנצ'סטר סיטי בתוצאה של 6-1 במגרשה הביתי של יונייטד.

תארים
סיטי זכתה בתואר הראשון שלה בשנת 1904 בגביע ההתאחדות, בעוד יונייטד קטפה את תארה הראשון באליפות הליגה בעונת 1907/1908.

בכל הנוגע לתארים מרכזיים שהם אליפות הליגה, גביע ההתאחדות, גביע הליגה, ליגת האלופות, הליגה האירופית והסופר קאפ האירופי, שתי הקבוצות הרבו לצבור תארים והתמקמו בחלק העליון של הקבוצות המעוטרות ביותר בפרמייר ליג, כאשר מנצ'סטר יונייטד ניצבת במקום השני עם 44 תארים, בעוד מנצ'סטר סיטי ממוקמת במקום הרביעי כשלה 27 תארים מרכזיים.
הקבוצהאליפות הליגהגביע ההתאחדותגביע הליגהגביע הקהילהגביע אירופי/ליגת האלופותגביע אופ"א/הליגה האירופיתגביע מחזיקות הגביעהסופר קאפ האירופיהגביע הביניבשתיגביע אליפות העולם למועדוניםסך הכלמנצ'סטר סיטי1078710110136מנצ'סטר יונייטד201362131111168בסך הכל30201428412212104

קישורים חיצוניים


 Keith Jenkins, Men's soccer rivalries to know: El Clásico, Manchester Derby, ESPN

הערות שוליים

מנצ'סטר
דרבי
דרבי
דרבי